Качества на ученика / Отрицателни и положителни черти на ученика - Beinsa.bg\nВреме е вече да се освободите от някои отрицателни прояви, каквото е тщеславието. То е животинска проява - среща се в птиците, кучетата, конете и др. Кучето вдигне опашката си, върви и никого не иска да знае - това е тщеславие. Паунът разпери опашката си, върви гордо, със съзнание за себе си - това е неговото тщеславие. Ако ученикът има още това животинско проявление, очакват го големи страдания. Той ще се сблъска с действителността. Защо? - Като видят неговата слабост, хората започват да му се подиграват. Една от причините на неврастенията се дължи на тщеславието. За пример, когато работите на богатия търговец се объркват, той започва да се тревожи не толкова от загубите, колкото какво ще помислят хората за него. Всички хора искат да се представят за такива, каквито не са в действителност. Това виждаме даже у религиозните и учените хора. Тщеславието ги кара да се проявяват така. То е внесло лицемерието в религията; значи лицемерието е дете на тщеславието. В желанието си да се представи, че не е като другите хора, че е необикновен, човек лицемери. Колкото по-голяма е светлината, толкова по-силно изпъкват недостатъците на човека.\nВие влизате в Божествената школа, дето светлината е толкова голяма, че и най-малкият недостатък изпъква силно. Като види своите недостатъци, човек може да се попари. Ученикът трябва да се прости с тщеславието си, не изведнъж, но постепенно. Докато е в школата, ще влиза без тщеславието, ще го остави навън, като в гардероб, и ще плати за него. Щом излезе от школата, ще го вземе със себе си. За света то е потребно, но в школата е абсолютно ненужно. И между учениците често се проявява тщеславието. Някой запитва, успял ли е в учението си, докъде е достигнал и т.н. Това е чисто тщеславие. Дали е успял, веднага може да се провери. Ако е цигулар, с цигулката ще го проверят; ако е художник, с четките му. Ще каже някой, че знае теорията на музиката, на изкуството. Понякога е за предпочитане да свириш и да рисуваш, отколкото да знаеш теорията. Още по-добре е, ако знаеш и теорията, и практиката. Друг иска да знае какво е постигнал в Любовта. И това се проверява лесно. Ще го опитат колко може да даде от своите блага и как ги дава. Ако дава, без да мисли за себе си, и не се страхува за утрешния ден, той е постигнал нещо в Любовта. Започне ли да се безпокои за себе си, че може да обеднее, като дава наляво и надясно, той не е готов още за Любовта. Той е още вън от школата. В Божествената школа трябва да влезете с празни каси, т.е. с празни умове и сърца, за да се напълнят с ново съдържание, с нов живот. Светът търси пълни каси, а Божественото - празни, за да ги напълни, и то преизобилно. Тъй щото, ако касите ви са празни, влезте в школата; ако са пълни, ще знаете, че сте сгрешили пътя си.\nЗнанието, принципите, силите, с които си служат двете школи, са едни и същи, но се различават по начина на приложението им и по посоката, към която се отправят: едните отиват наляво, а другите - надясно. Разумният човек може да се учи и от едните, и от другите. Защо едни същества вървят наляво, а други - надясно, не може да се обясни с няколко думи. Както човек има дясна и лява ръка, които вършат специфична служба, така и в природата е неизбежно съществуването на злото и доброто като велики, космически сили. Днес човек работи повече с дясната, отколкото с лявата ръка. Било е време, когато човек е работил повече с лявата ръка. Всяка ръка е на мястото си, но се различават само по посоката на движението си: лявата ръка се движи към центъра на земята, а дясната - към центъра на слънцето. Лявата ръка се движи в гъстата материя, в големите противоречия на живота, в тъмнината; дясната ръка се движи в рядка материя, при добри условия, в светлината на живота. Пазете се от тщеславието, за да не попаднете на любопитството, което не води към добри последствия. Не е позволено на ученика да търси знание от любопитство. Да бъдеш любознателен е едно нещо, а любопитен - съвсем друго. Любознателният изпитва свещен трепет към знанието и се повдига, а любопитният се спъва и се понижава. Стремете се към придобиване на знания, но пазете се от тщеславие, любопитство, лицемерие, които имат животински произход и представят остатъци от низки култури. Тези качества причиняват големи пертурбации в човешкото сърце. Те произвеждат лоши последствия във функциите на човешкия организъм. Достатъчно е да се натъкнете на едно от лошите им последствия, за да се ужасите от тях.\nДа се пазите от последствията на тщеславието, това не значи да престанете да чувствате. Вие ще мислите и ще чувствате, но ще дадете път на възвишените мисли и чувства в себе си. Ето защо, аз говоря сега не на низшия ум на човека, но на висшия ум; не говоря и на сърцето му, защото то принадлежи на Бога. Казвам: Вие се нуждаете от светлина и знание, за да придобиете Мъдростта. Само при това положение ще знаете как да обработвате сърцето си. Казано е в Писанието: „Сине мой, дай ми сърцето си“. Защо Бог иска сърцето на човека? - Защото само Той, като Любов и Мъдрост, знае как да го обработи. Обработването на човешкото сърце е вътрешен процес на Битието, за който са нужни велики знания.\nКойто влиза в школата, трябва да има силно желание да учи. За да се събуди това желание, ученикът трябва да се освободи от знанието, което е придобил от книгите, както и от това, което е чул от някого. Той ще постигне това само когато го прекара през своя висш ум. Там се дава истинска преценка на знанието. Ако го прекара през низшия си ум, той ще има едни разбирания; ако го прекара през висшия ум, ще има други разбирания. Низшият ум подразбира гъстата материя, а висшият - рядката. Всеки знае от физиката, че в гъстата среда светлината се пречупва по един начин, а в рядката - по друг. При това ще правите малки опити, ще прилагате знанията си, да видите какви ще бъдат резултатите. Всеки ще прилага знанието си по специфичен начин. Не е важно какви ще бъдат методите на приложението; важно е всеки сам да си извади заключение какви са били знанията му и доколко се основават на Истината. Великата школа на живота се отличава по това, че тя подлага всяко знание на опит. Тя проверява всичко казано, речено, и от резултатите съди за истинността на нещата. Който няма разположение към опити, той се излага на отрицателните качества на тщеславието - лицемерието и любопитството. Казано е в Писанието: „Никой ученик не е по-горен от Учителя си“. Това е закон и във великата Божествена школа. Носете този закон в ума си и внимавайте да не изпаднете в заблуждение, да мислите, че като ученици, знаете повече от Учителя си. Ако ученикът мисли така, той се отклонява от правия път и взима посока наляво. Но ако и Учителят мисли за себе си, че не е като учениците си, и той взима посока наляво. При това положение и ученикът, и Учителят употребяват знанието за себе си. В Божествената школа знанието се употребява само за въдворяване Царството Божие на земята. Щом се въдвори Царството Божие на земята, учениците и учителите ще имат добри условия да проявят знанието си и да приложат по нещо ново и величествено към сградата на своя бъдещ живот.\nОще едно условие се иска от ученика: да не обижда и да не се обижда. Който влезе в школата, трябва да повдигне съзнанието си, да бъде готов да понася обидите и лесно да се справя с тях. Това се постига чрез приложение на волята. Обидата е свързана с честолюбието, с личното чувство на човека. То е животинско чувство, което се преодолява само със силна воля. Някой се оплаква, че един от съучениците му го погледнал накриво. Ще приложиш волята си и ще забравиш всичко. В школата ще влизате без никакви обиди. Ако не можете напълно да забравите обидата, забравете я, докато сте в класа. Погледнете на нея като на кредитор и кажете ѝ: „Ще имаш добрината да почиваш малко отвън. Като свърша работата си, ще изляза и ще ти платя. Мястото, дето влизам, е свято, не приемат никакви кредитори“. Човек не може изведнъж да се справи с живота си, нито завинаги да се откаже от чувството на обида, но може да направи това поне за един час. Ако днес може за един час да забрави обидата, на другия ден ще я забрави за два часа, после за три, за четири, докато един ден се почувства укрепен със здрава броня срещу всички обиди и огорчения. Не може ли поне един час да не мисли за обидата си, човек нищо не може да постигне. Защо? - Той се намира в положението на пълно безволие, и сам се излага на външни, чужди влияния, които го спъват в пътя му.\nДа влезе човек в школата и да се радва на успеха си, това значи да е затворил вратата си за външния свят, т.е. за всички смущения, които идат отвън. Затварянето на вратите или прекъсването на съобщението с външния свят не е механически, външен процес, но вътрешен, органически процес. Колкото и да затваряте външните врати, ако вътрешните не сте затворили, нищо не се постига. Като влизате в школата, затворете вратата си за всички изкушения и смущения, които ви нападат отвън, и кажете: „Искам да бъда свободен поне един час. Сега ще слушам какво ми се преподава. Като изляза вън, тогава ще бъда на ваше разположение, ще се разговаряме, колкото искате“. Човек не може изведнъж да се освободи от изпитанията и изкушенията си, но ще прави опити, ще се бори, докато победи. Те са ваши приятели от миналото, с които сте яли и пили, не можете изведнъж да скъсате отношенията си. Ще им кажете, че сте тръгнали в нов път, че сте се отказали от гуляи и скитания; ако искат да бъдат с вас, нека и те влязат в новия път; ако не искат - да ви оставят свободни поне през времето, докато сте в школата. Помнете: ученикът няма право да обижда никого. Който си позволи да обижда, скъпо ще плати. В древността един адепт изпратил двама от своите ученици да проповядват учението, което той им проповядвал. Те срещнали на пътя двама езически жреци и започнали да ги ругаят: „Синове на лукавия, чада на сатаната! Докога ще развращавате света?“ Крайно обидени от младежите, жреците се нахвърляли върху тях с бастуните си и им пукнали главите. Учениците се върнали по домовете си с пукнати глави. Жреците отишли при адепта да се оплачат от постъпката на неговите ученици. Той излязъл да ги посрещне и любезно ги запитал: „Приятели, отде идете?“ - „Защо ни наричаш приятели? Ние бихме двама от твоите ученици.“ - „Добре сте направили“ - спокойно отговорил адептът.\nКато не разбират разумните закони на живота, при всички свои неуспехи хората се нахвърлят с обидни думи върху дявола, него държат отговорен за всичко. Благородство се иска от човека. Видите ли дявола, кажете му: „Ти си отличен работник. Както разбираш, така постъпваш“. Когато дяволът иска да убеди човека, че не е на прав път, ще му донесе ред доказателства, докато постигне целта си. Той се отличава с голямо постоянство. Ученикът може да изслуша всичките доказателства, но не трябва да се поддава на тях. Казано е в Писанието: „Всичко изпитвайте, доброто дръжте“. Това е един от законите на Божествената школа. Който влезе в школата, трябва да пази абсолютна хармония в мислите, чувствата и постъпките си. Ученикът няма право да спори в школата. Спорът е достояние на съществата на тъмнината. Обаче, като влязат в школата, и те спазват правилата. И те се учат, както братята на светлината, но се различават от тях, че работят само за своите лични интереси. Те нямат предвид общото благо на човечеството. И те са напреднали същества, но си служат с методи, диаметрално противоположни на тия, с които си служат Белите Братя. Вие ще знаете, че всичко, което става в света, е необходимо за общото развитие на космоса. За да върви развитието правилно, нужни са два процеса, които се извършват в противоположни посоки. Казано е в Писанието: „Има съд за почести, има съд за безчестие“. Човек има нужда едновременно от два съда: единият за нечиста вода, а другият - за чиста. Къде е вината в дадения случай: в съдовете, или в човека, който си служи и с двата съда? Нито в съдовете, нито в човека. Всеки съд извършва специфична служба, която е на мястото си. Следователно дали се разговаряте с брат на светлината, или на тъмнината, вие еднакво можете да се учите. Широки възгледи трябва да имате, да не се спъвате от нищо. Докато се нуждае от светлината и от тъмнината, човек си служи и с двата съда. Щом си свърши работата, туря ги настрана. Тъй щото, при сегашното развитие на човека, понятието за добри и лоши хора, за светли и тъмни същества, представят идейни схващания. Сам по себе си, човек не е нито добър, нито лош; той не е нито светъл, нито тъмен. Обаче методите, с които хората си служат, са различни, поради което едните минават за добри и светли, а другите - за лоши и тъмни.\nЗа следващия път пишете върху темата: „Предназначението на петте сетива“. Кое се е явило по-рано: сетивото или органът? - Сетивото. Всяко сетиво отговаря на известна идея, на определен свят. Значи пет сетива - пет идеи, пет свята. Последният свят, до който човек е достигнал, е светът на Истината - първото стъпало на Божествения свят. Мислете върху петте сетива и вижте на кой свят отговаря всяко едно от тях. За да се ориентирате по въпроса, можете да прочетете какво са писали някои автори, но след това ще напишете вашето мнение. Ще пишете малко, ясно, кратко. Който пише много, той е тщеславен. Никакви излишни думи не се позволяват. Малко ще говорите и малко ще пишете. Многословието е качество на съществата на тъмнината. Ако говорите много, вие се свързвате с тях и им помагате. Малко ще говорите, но ясно, кратко, точно и разумно. Така вие се свързвате с Белите Братя и им помагате. Ние се нуждаем от есенцията на нещата, а не от остатъците. Ако искаш да кажеш на някого, че го обичаш, няма да му говориш и обещаваш много, няма да го залъгваш с това-онова, но ще му кажеш: „Аз те обичам“, или: „Обичам те и съм готов на всички жертви за тебе. Опитай ме, сам да се увериш“.\nКаква е целта на темите, които ви се дават? - Да се развивате, да проявите това, което е вложено във вас. Във всеки човек са вложени известни дарби и способности, които трябва да се прояват и развият. Всяка почва ражда, но тя трябва да се разоре, натори, посее и след това ще даде плод. В главата и в сърцето на човека са написани велики закони, които чакат времето си да се изявят.\nУченикът трябва да си дава всеки ден отчет, в коя посока се движи - наляво или надясно. Лявата посока подразбира отдалечаване от Бога, а дясната - приближаване. Не чакайте да дойде някой отвън, да ви каже в каква посока вървите. Както търговецът знае дали свършва деня с печалба или със загуба, така и ученикът трябва да знае в коя посока се движи. Както търговецът прави баланс на сметките си всеки ден и всяка година, така и ученикът трябва да прави баланс на своите мисли, чувства и постъпки, да знае дали губи, или печели. Всеки човек разполага с известни дарби и способности, за да може сам да се изправя, но преди всичко той трябва да се справи със своенравието си. Много или малко, човек дава ход на своенравието в себе си и без да знае какво и как става, той сам се спъва. Своенравието е животинско качество. Дайте път на ума, на сърцето и на волята си правилно да се развиват, за да се справите със своенравието. Това значи да постави човек живота си на разумна основа, върху която да гради своето светло бъдеще.\nИ тъй, който влиза в школата, трябва да се освободи от четирите отрицателни качества: тщеславие, лицемерие, любопитство и своенравие. Това са качества, присъщи на животните. Те са остатъци, които говорят за животинското състояние, през което човек е минал. Не е въпрос да се бори човек с тях, но трябва да ги постави на мястото им. Изобщо животинското, човешкото и Божественото естество на човека трябва да се поставят на мястото си. Животинското естество трябва да се подчинява на човешкото, а човешкото - на Божественото. Разместите ли тези прояви в себе си, вие сами се обърквате. Първо поставете всяко нещо на неговото място, а след това започнете да замествате отрицателните прояви с положителни. Работете съзнателно върху себе си, за да се наречете един ден „ученици на Любовта“. Ученикът на Любовта се различава коренно от обикновените ученици. Ученикът на Любовта постъпва според законите на великата Божия Любов. Ето защо, ако дойдат при вас тщеславието, лицемерието, любопитството и своенравието, ще им кажете: „Аз съм ученик на Любовта“. Колкото пъти и да ви посещават, не спорете с тях, нито се карайте, но тихо и смирено кажете: „Аз съм ученик на Любовта“. Като чуят това и видят постъпките ви, най-после те ще отстъпят и ще кажат: „И ние сме ученици на Любовта“. Победата ще бъде ваша, т.е. на Любовта. Отрицателните качества в човека са живи сили на природата, с които той е бил свързан в миналото, но и до днес още не може да се освободи от тях. Единствената сила, чрез която може да се справи с тях, е Любовта. Тя е мощна сила в живота, която използва отрицателните сили на природата за свои оръдия и ги превръща в положителни.\nКазах, че ако учениците не работят добре, Божествената школа може да се затвори. Това не трябва да се разбира буквално. - Защо? - Защото Божествената школа, в широк смисъл на думата, обваща целия живот. Може ли животът да се затвори? - Не може. Следователно затварянето на школата подразбира лишаване на учениците от нови методи за работа. Школата, т.е. великият живот е съществувал и всякога ще съществува, но методите се изменят. Който не спазва законите на Божествената школа, той работи със старите методи: копае, оре, пътища прави и т.н. Когато реши да спазва законите на Любовта, той се ползва от новите методи и се развива правилно и хармонично. Това не значи, че човек изведнъж ще постигне всичко. По малко ще прилагате, но постоянно, всеки ден ще се повдигате с един градус. Ако днес сте под нулата, на другия ден ще се качите до нула градуса; после на един, два, три градуса и т.н.\n„Излез!“ Дайте му цигулката, дайте му едно мъчно парче! „Хайде изсвири го!“ Ако можеш да го изсвириш, успял си. Ама: „Аз разбирам от музика“. Можеш да разбираш теорията на музиката, но не знаеш да свириш. Понякога е по-хубаво да свириш, отколкото да знаеш само теорията. Хубаво е да знаеш и двете. И следователно, ако знаете да свирите, вие ще свирите. После някои питат: „Как мислите, дали сме усвоили Любовта?“ Аз сега много лесно мога да изпитам колко ви струва Любовта. Някой казва: „От Любов мен ми гори сърцето“. - Дай на този брат хиляда лева сега! Въпросът е свършен: дай на този брат хиляда лева! Тъй! Наведеш ли си главата надолу, въпросът е свършен. Той не знае да люби, нищо повече. Още хиляда, още хиляда, и като се изпразни джоба му, ще каже: „Е-е, какво ще остане заради мене?“ Ако искате да остане нещо заради вас, стойте отвънка. Ние искаме, като влезете в тази Божествена школа, да имате празни каси, за да можем да туряме в тях. Ако влезете с пълни каси, какво ще турим? Ние не искаме хора с пълни кесии. Светът търси пълни кесии, а ние търсим обратното. Ако вашите кесии са празни, елате, а ако ли са пълни, ще кажем: „Погрешили сте“.\nИ тъй от чувството на тщеславието и на лицемерието ще се пазите като от огън, защото освен че няма нищо да ви предадат, но те ще ви смъкнат на тоя животински уровен, където знаят само да показват зъбите си. Двама души, като се срещнат, озъбят се: „Внимавай, аз не съм от слабите герои, но съм голям герой“. Така е и с кокошката. Като види някой вол, подскочи „хоп“ - то е тщеславно чувство. Волът, като я бутне с рогата, свършва се с нея. Тя не разбира, тя мисли, че може да се бори с един вол. Но, за да се бориш с един вол, иска се знание. И тъй в тази окултна школа, вие влизате да се научите как да се борите с рогата на вола, защото ще срещнете духове от черната ложа, у които има много знания. Знаете ли какви знания? Някой път Белите Братя ходят в техните школи да се учат. „Синовете на този век са по-умни от синовете на светлината.“ И синовете на светлината трябва да се учат от синовете на тъмнината. Знанието, принципите и в двете школи са едни и същи, но едните прилагат знанието по един начин, а другите го прилагат по друг начин. Силите, които действуват, са едни и същи, няма раздвояване, но важно е приложението: едни сили може да се употребят по един начин - в ляво, а други по друг начин - в дясно. Обаче, ние преспокойно може да почерпим поука, може да научим нещо и от един черен брат, дори и от църквата. Туй е казано сега между четири стени. Ако го кажете отвънка, ще ви изключат от всяка църква. Разбирате ли? Туй не е символ. Вие още не знаете произхода на черните братя, нали? И защо са черни? Защото те отидоха на ляво, а другите на дясно. Аз няма да обяснявам това. Човек има лява ръка, има и дясна ръка. Защо? Двете ръце не са ли на мястото си? За сега ние употребяваме нашата дясна ръка, но било е време, когато лявата ръка е била на работа. Има ли грях сега, че човек има една лява ръка и една дясна ръка? Няма. Тия ръце са точно на мястото си, само че в движението си, посоката на лявата пътека минава през центъра на земята, а на дясната - през центъра на слънцето. По това се различават. При единия начин вие ще слезете в най-гъстата материя, в най-голямото противоречие на живота, ще имате да се борите, ще се намали светлината; а при другия - ще минете в най-рядката материя, ще минете през центъра на слънцето. Няма да се боите, ще има кой да ви предпази.\nПосле слабост на всички ученици е: някой път ученикът мисли, че той знае повече от Учителя си. Правилото в Бялата окултна школа е: ученикът никога не може да знае повече от Учителя си. То е закон на Бялата окултна школа. Христос казва: „Ученикът не е по-горен от Учителя си“. Почне ли той да мисли, че знае повече от Учителя си - той е в ляво; и почне ли Учителят да мисли, че той не е като учениците си, и той е в ляво. Единият употребява знанието за себе си, и другият употребява знанието за себе си. А в школата на Всемирното Бяло Братство всичко се употребява за Царството Божие, за въдворяване Царството Божие на земята. А щом се въдвори Царството Божие на земята, тогава всички, ученици и учители, ще имат най-добрите условия да проявят своите знания и да създадат нещо по-хубаво в този свят.\nИ после друго нещо искам: онези, които идват сега в школата, ще опитват волята си. Обиди ще има, но щом влезете в школата, вие ще трябва да се подигнете високо, да забравите за един час всичките ваши обиди. Влезе някой, погледнат го накриво, той казва: „Този ме обиди“. Не, не ще упражните волята си. Ако вие не можете да потушите това ваше чувство - обидата, която е едно животинско чувство - вашата воля е слаба, няма да успеете. Вие ще хванете това чувство - обидата, като кредитор, и ще му кажете: „Що имаш добрината да ме чакаш един час отвънка, вън от приемната стая, и аз, като изляза, ще ти платя“. Сега ние не искаме изведнъж да превърнете вашия живот, а само за един час да може да задържате едно ваше разположение вънка от вашата приемна стая. Може ли да го задържите за един час, вие ще го задържите и за два, три, четири, пет часа. Не можете ли да го задържите за един час, нищо не можете да направите. И когато влезете в една школа, ако не се съобразите с това, винаги, чрез закона на внушението, другите ще ви създават тия препятствия. Да кажем, между мъжете и жените стане някакъв спор, идват обидени в школата. Но трябва да знаете, че като влезете в школата, вие не сте мъже и жени. Тъй, мъже и жени нямаме. Тук имаме ученици. Отвънка вие сте мъже и жени, а тук сте всички души. Ние не признаваме мъже и жени, млади и стари, ние признаваме само ученици, които искат да придобият Божествено знание и да го употребят за растежа на своята душа, за напредване на царството Божие на земята. Туй признаваме. Сега ще кажете: „Туй много пъти е казано“. Пак ви го казвам и който не вярва сега в тия мои думи, ние ще почнем с опити и ще се увери. Туй трябва да го знаете, то не е заплашване, но това са закони, които трябва да се пазят. Аз не казвам, че туй място е школа. Не, то е едно ваше събрание. От тук вие ще влезете на друго място, а школата ние може да я преместваме и в друга стая, и в трета, и в четвърта, и в пета. Този салон не е окултна школа. Даже, ако направим специално здание и то няма да е окултна школа. Сега вие ще кажете: „Понеже затворихме вратата, образувахме вече школата“. Ние можем 10 пъти да затворим вратата, но това не е достатъчно. Аз гледам на мнозина от вас вратата е все отворена. Външната врата тук е затворена, но вратата на вашата къща е отворена и постоянно има влизане и излизане. Ще затворите вратата си и ще кажете: „За един час ще ни чакате, сега сме заети, но след един час ние ще се върнем, ще бъдем на ваше разположение“. Искам от вас първия опит да го направите; сега да можете като дойдете в неделя в школата, да се борите. Борба се иска! Голяма борба се иска, но трябва да победите. Да не мислите, че като дойдете, ще измените туй състояние изведнъж. Ние искаме да имате борба и в тази борба да победите. Някой казва: „Да свършим, да пропъдим този дявол навънка“. С този дявол ти си ял и пил в миналото, той ти е приятел. Приятел ти е! Ще му кажеш: Приятелю, едно време ядохме и пихме, но аз разбрах, че яденето и пиенето развалят живота, аз съм тръгнал в друг път, а ти, като мой приятел, можеш ли да тръгнеш с мене в този нов път? - Не мога. „Тогава ти ще ме почакаш за един час навънка, после пак ще си поговорим“. Той, като приятел, ще ви послуша. И ще се научите: в окултната школа не се позволява да обиждате никого! Няма да му кажеш: „Ти си такъв, ти си онакъв“. Не, не. Аз ще ви приведа следующия пример, той е от епохата на християнството. Един от великите Учители, запознат с окултизма, след като е преподавал дълго време на своите ученици тайните на туй учение, изпратил ги в града да проповядват. Двама от тия ученици срещат двама езически жреци и когато ги виждат, казват: „Е, синове на лукаваго, чеда на дявола, сатани вие, които развращавате света...“ Те се приближават при тях със своите бастуни и им пукват главите. Учениците се връщат с пукнати глави. Жреците отиват при Учителя им, той излиза и ги пита: „Приятели, къде сте ходили?“ - Как, приятели? „Защо?“ - Преди един час бихме двама от вашите ученици. - Много добре сте направили. Ученици ги наричам, защото те са чада на Бялото Братство. И когато Архангел Михаил бил проводен за тялото на Мойсея, не казал никаква зла обидна дума на дявола, а казал: „Господ да ти възбрани“. А сега вие имате слабостта, някой път се наежите против дявола и по негов адрес казвате много работи. Не, не, благородство се изисква. Ще му кажеш: „Ти си един отличен работник, тъй разбираш, тъй вършиш“. Той е убеден, вярва в своето и иска да те убеди по един, по друг, по трети, по четвърти начин, дава ти доказателства. Всеки един лош дух, като дойде, казва ти: „Не бъди толкова глупав, всинца не могат да се подобрят“. И той ти дава доказателства. Тогава ти се убеждаваш и казваш: „Прав си ти“. Обаче в Бялото Братство има други доказателства и ние трябва да докажем, че е тъй. В школата абсолютно ще има хармония. Никой лош дух не може да ви смущава. Те знаят какъв е законът. И едните се учат, и другите се учат. То е закон в окултната наука. Щом излязат учениците навънка, в света, има спор между тях. А в школата учат ли се, няма никакъв спор. И затуй се казва за праведния Йов, че в съвета Господен дошъл и представителят на черното братство и казал на Господа: „Ти обърнал ли си внимание на Йова как върви?“ Но тези работи ние ги знаем и затуй ги поставяме на тяхното място. Значи и той присъствувал на този събор в школата. И Господ му казва: „Ами ти обърнал ли си внимание на Йова, как прилага туй учение?“ Следователно, в школата няма никакъв спор между черни и Бели Братя. Че той е чер - чер или бял брат, те се обичат. В школата се обичат, но щом излязат в света, интересите им не се съвпадат и работят всеки за своите интереси. Обичта си е обич. Ние ще докажем кой принцип е прав. И едните вярват, и другите вярват, но вярата на едните се различава в много отношения от вярата на другите.\nВторият път напишете нещо върху „предназначението на сегашните пет чувства“. Това ще бъде обща тема за всички, които могат да пишат. Как мислите, органът ли се е родил по-напред или чувството? - Чувствата се явили по-напред. Следователно, всяко едно чувство съответства на известна идея. За сега човек е засегнал само петте полета, достигнал е до полето на Истината. Значи той е достигнал до най-низшето поле на Божествения свят. Трябват му още две чувства. Тогава онези от вас, които се наеха, нека напишат, например, пипането на кой свят съответствува, вкуса, обонянието, слуха, зрението, определете ги към кои светове, към кои полета спадат. Може да прочетете теософската, окултната литература, да видите какво пишат и после изкажете и вашето разбиране, какво мислите вие. Пишете вкратце, колкото се може по-кратко. Когато пишеше върху тия теми, нали казваме: Без страх и без тъмнина! И при това не пишете много, понеже многото писане е тщеславие. Излишни думи не туряйте, защото те са от лукаваго, т. е. казано на окултен език, излишните думи са от лявата страна, от школата на черното братство. Те обичат много да глаголят и всеки, който много говори, помага на черните братя. Който много говори и който никак не говори, и двамата помагат на черните братя. А който малко говори, но умно, спомага на Белите Братя. „Малко“ значи - есенцията, тя ни трябва. Запример ще кажете тъй: „Аз ви много обичам“. Сега започвате - както говорят влюбените - „и съм готов заради тебе това да направя, онова да направя“... Нищо няма да извършиш! „Аз ви обичам“, опитайте ме. Нищо повече. „Аз ви обичам и всичко мога да направя заради вас“, опитайте ме. Като опиташ, ще го познаеш.\nВ няколко беседи аз ще се спра и ще ви посоча от кои недъзи трябва да се пазите. Не че те са ваши недъзи - те са общи, на цялата бяла раса, но от тях трябва постоянно да се пазите. И след като можете да контролирате тия недъзи, тогава ще пристъпим към микроскопическите истини, към малките истини, с които ще почнем да правим своите наблюдения и своите опити. И тогава на всеки един от вас ще се дадат малки задачи, които трябва да разреши, и сам ще проверява нещата. Но отсега ви предупреждавам: Да не очаквате отварянето на небето, да не очаквате разрешаване на всички велики тайни на природата. Не, туй може да го очакват други. Когато учителят се съблазнява от един ученик, който му дава голяма заплата, за да го учи, той не е на мястото си. В окултната школа може да се яви един Учител, може да му дават 1, 2 или 10 милиона лв., за да преподава; няма да му кажат нито една дума, но реши ли той да преподава за пари, въпросът с него е свършен. И в ума на човека влезе ли такава мисъл, изкуси ли се и той да придобие знанието, за да го използува за себе си, и с него въпросът е свършен. Тъй абсолютно безкористни ще бъдете! Първото правило: ще бъдете искрени спрямо себе си, няма да се лъжете. Мен можете да лъжете, но не искам себе си да лъжете, затуй ще бъда много строг. Никога не лъжете себе си! Приложете този закон: спрямо себе си да бъдете абсолютно верен, без никакво изключение. Ще признаете в себе си истината тъй, както си е. Никакво изменение няма да правите, просто ще констатирате нещата тъй, както си са, ни повече, ни по-малко. Верни на себе си: това е първият закон в школата. Може ли да приложите този закон, за другите е лесно. С този закон се полага една основа, върху която може да се гради.\nСега по моите думи не искам да разбирате, че говоря само спрямо някого, индивидуално. Не! Казвам: От незнание, от невежество вие вършите неща, които не са позволени. И аз сега искам да ви дам първите правила, тъй както в музиката се дават. Най-първо, като дойде учителят, ще покаже как да се държи цигулката - хоризонтално, после ще постави правилно лъка и най-после ще вземете струната sol и ще карате дълго време по нея, докато се научите правилно да теглите лъка. Лъкът - това е волята. След туй ще почнете да изучавате тоновете, после позициите, и като научите позициите, ще изпълнявате известно парче. Сега вашият ум и вашето сърце могат само при едно такова правилно обучение да се развиват, само тогава може да схващате ония велики мисли, които Бог е създал. Само така ще се научите да мислите и да чувствувате правилно. Наложете си воля. Вие имате воля, всинца имате воля, но тази воля ще я турите в насока да работи за вашето усъвършенствуване.\nТа първото правило: ще хармонирате мислите и чувствата си поне за един час. За един час, не искам повече - един час в неделята, разбирате ли? Седем деня по 24 часа - 168 часа. Ако туй не можете да направите, какво друго ще можете? От 168 часа седмично, от вас се изисква само един час да го прекарате в хармония. Тъй като ученици трябва да го прекарате. Това не е много, това е много малко време. Кой не може да си даде един час? И като вляза в класа, тук, да се почувствува една приятна атмосфера, аз да съм доволен и вие да сте доволни. Ако вляза аз, и съм недоволен, и вие ще сте недоволни. Две недоволства раждат положително число - и двете страни губят. И тогава всичките истини, които може да ви се кажат, ще имат обратен ефект.\nВ тази школа не се позволява никакво своенравие! Та, сега, вие сте способни, а вашето своенравие, и него ще оставите отвънка. Казвам ви сега някои отрицателни качества, а във втората лекция пък ще ви кажа и други. Сега ви казах четири отрицателни качества: тщеславието, лицемерието, любопитството и своенравието. Те са животински качества. Те ви са потребни за света, но в школата нямате никаква потреба, абсолютно никаква потреба от тях. И като работи нашата школа, вътре в една година, аз искам вече да се отличавате. Ще дойдем, ще се решим вече, ще турим началото, това е школа вече. Казва някой: „Покажи ни недостатъците!“ Хубаво, ще ви покажа много работи. Като изчистите тия, тогава ще ви посоча още няколко отрицателни качества. Не сега, но следующия път. Дръжте тия отрицателни качества! Не се борете с тщеславието, но на мястото на тщеславието ще ви кажа какво да турите. На мястото на своенравието, на лицемерието, на любопитството, ще ви кажа с какво да ги заместите. Тъй щото, искам да бъдете, няма да кажа добри ученици, не зная каква дума да употребя сега. Изправни? - но всинца сте изправни. Примерни? - всинца сте примерни. Аз ще кажа: Аз ви наричам ученици на Любовта. Разбирате ли? И следователно като такива ученици на Любовта, с туй име ви кръщавам, ще постъпвате според закона на тази велика Божествена Любов. Ще кажете: „Аз съм ученик на Любовта, мен тщеславие не ми трябва, лицемерие не ми трябва, любопитство не ми трябва, своенравие не ми трябва“. Сега тия четирите качества ще ги пазите и тогава, като дойде някое от тях при вас, ще кажете: „Приятелю, аз съм ученик на Любовта“. Като заговори тщеславието, ще му кажеш: „Аз съм ученик на Любовта“. Заговори ли лицемерието, ще му кажеш: „Аз съм ученик на Любовта“. Заговори ли любопитството, ще му кажеш: „Аз съм ученик на Любовта“. Тъй приятелски ще си говорите: „Аз съм ученик на Любовта“ и ще спирате там. И като идват при вас, вие тъй им отговаряйте. Те ще идват, вие ще им казвате: „Ние сме ученици на Любовта“. Докато и те ще ви кажат един ден: „И ние сме ученици на Любовта“. И въпросът ще се свърши. Победата ще бъде ваша. Това са живи същества, с които сте били свързани от минали съществувания. Но като постъпвате със закона на Любовта, те ще кажат: „Понеже вие сте ученици на Любовта и ние ще станем ученици на Любовта“.


Колони от коли затапиха граничния пункт Гюргево-Русе -...\nКолони от автомобили се струпаха днес по обяд на граничния пункт Гюргево - Русе на излизане от Румъния в посока България, съобщава агенция Медиафакс.\nОбщо гласували: 8594\nЙорданка Христова откри плажния сезон 230025 Пенсията ми скача с 25 лв. - мерси за голямото увеличение 185940 Проф. Чирков: Отвара с 10 глави чесън пази от сърдечни проблеми и кръвно! 127252 Тити Папазов лепна петно върху „Левски“ 96659 Старозагорската Ванга гадае бъдещето с тетрадка и химикал 131891 Вижте тайните за младост на Валиде Султан от „Великолепният век“ 89220 Татяна Лолова няма пари за GSM 189184 Ретрограден Меркурий мъчи Овни, Везни и Козирози. Вижте от какво да се пазите\nТЪЖНА ВЕСТ: Отиде си поетесата Миряна Башева 22740 Диян Стаматов обезпокоен: Предстои трудна учебна година, защото … 7610 Нов фестивал на операта тръгва в полите на Витоша 4852 Топ 5 на най-продаваните книги на издателство „Милениум“ (4 – 10 юли) 15083 Вежди Рашидов, Нейков и Милошев на среща с турската посланичка за копродукцията ни за Ататюрк 11083 Честваме 170 години от рождението на Иван Вазов! Антон Дончев и Гергина Тончева са първите носители на наградата на името на патриарха на българската литература (Снимки)


Изследователите разбиват тайната на движещите се скали на Долината на смъртта - Общ - 2021\nДвижещите се скали на Долината на смъртта, Калифорния, отдавна объркват геолозите и очароваха широката общественост в продължение на десетилетия. През годините се предлагат някои доста странни теории, които се опитват да обяснят този много странен феномен. И накрая, след години изследвания и някои високотехнологични комплекти, изследователи от Института по океанография Скрипс най-накрая откриха истинската причина зад пълзящите камъни.\nЕдна от мистериозните пълзящи скали [Източник на изображението: Tahoenathan / Wikimedia Commons]\nДвижещи се скали\nОт началото на 1900 г. посетителите на Долината на смъртта са разсъждавали над движещите се скали и как изглежда са се плъзгали по собствено желание. Въпросният район е изцяло сухо езеро или плаво, издълбано с писти след много заседнали скали. Както можете да си представите, това се оказа малко трудно за дешифриране, скалите просто не се движат сами по равна повърхност. За да усложни нещата, районът е доста негостоприемен и беше почти невъзможно да ги видим в действие, досега.\nПътеките сякаш подсказваха, че скалите се движат, макар и много бавно и странно непостоянно. И в двата случая те не можеха да бъдат наблюдавани, освен ако не искате да седите в пустинята години наред. Екип от изследователи реши да реши този проблем веднъж завинаги. Те използваха камери за закъснение и GPS проследяване, за да уловят тези досадни скали в действие. Благодарение на отдадеността на екипа сега можем най-накрая да разсеем всяка загадка около плаващите камъни на Долината на смъртта.\nЗа първи път явлението е забелязано през 1915 г., когато районът е изследван по време на проучвания за проучване на природните ресурси. Подвижните камъни бързо привлякоха вниманието на геолозите и бяха публикувани в различни геоложки публикации, като бързо разпалиха въображението на всеки, който го прочете.\nКъде са в Долината на смъртта?\nДомът на въпросните движещи се скали се нарича Racetrack Playa в Националния парк Долината на смъртта, Калифорния. Плаяс, в случай че не сте били наясно, са изсушени езера, които някога са съдържали вода, която оттогава напълно се е изпарила, оставяйки напълно сухо езерно легло. Това се случва, когато скоростта на изпаряване надвишава попълването на вода в езерото. Това означава, че езерото винаги ще загуби битката си срещу изпарението и винаги ще остане сухо през по-голямата част от съществуването си.\n[Източник на изображението: Scripps Oceanography / YouTube]\nRacetrack Playa е един пример сред много игри по света. Намира се 1132 метра над морското равнище и е 4,5 километра дълъг и 2,1 километра широк. Езерото не винаги е сухо в костите. По време на обилни дъждове или топящ се сняг се пълни, макар и временно. След като дъждовете стихнат, излагането на горещо слънце неизбежно изпарява всички плитки води, оставяйки напукан, шестоъгълен, мозаечен сух под.\nPlayas не са уникални за тази част на света. Но това, което го прави специален, е присъствието на някога мистериозните роуминг камъни. Подът на играта има голяма колекция от доломит (вид варовик) и сиенит (подобно на гранит), които могат да тежат от няколкостотин грама до стотици килограми. Изглежда, че някои от тези камъни могат да се движат без намеса на човек или животно, оставяйки след себе си „пистата“ или пътеките. Тези писти често са наоколо 100 метра дълги и обикновено са по-малки от 2,5 сантиметра Дълбок. Въпросните движещи се камъни са склонни между тях 15 до 46 сантиметри в диаметър.\nКак биха могли да се движат тези скали?\nДжеймс Крук, златотърсач, за първи път посещава мястото през 1915 г. и отново през 1948 г. Геолозите Джум Макалистър и Алън Агню също картографират района. Бързо беше отбелязано, че този феномен не е изолиран от пистата Playa. Малката Бони Клер Плая от окръг Най, Невада също изглежда имаше същите движещи се камъни. През 1952 г. рейнджър от Национален парк направи някои измервания и няколко геолози предложиха различни хипотези за явлението.\nТеориите включват форма на локализиран магнитен ефект. Това беше бързо отхвърлено, тъй като въпросните скали не са особено железни и не показват някакво постепенно сглобяване към източник. Други бяха предположили, че силните ветрове могат да движат камъните, след като леглото на езерото се намокри, действайки като смазка. Най-вероятното е, че виновниците са смес от вятър, температура и вода.\nИменно тази по-късна хипотеза изследователският екип ще подложи на тест.\nПлъзгащ се камък с GPS [Източник на изображението: Wikimedia Commons]\nПроследяване на камъните\nВъпреки че е невъзможно да ги гледате как се движат, те биха могли да бъдат проследени. Движението изглежда се случва само на всеки три години или така. Изследователският екип се опита да построи заграждение 1,7 метра в диаметър около няколко избрани скали. Това трябваше да провери дали има нещо общо с ледените плочи. Ако е вярно, оградата трябва да възпрепятства или предотвратява движението.\nЗа тяхна изненада някои камъни успяха да "избягат" от оградата и да не бъдат възпрепятствани от арматурните сегменти. Интересно и изглеждаше, че ледът, движещ камъните, трябва да е по-малък от пролуките между арматурните пръти. Техните изследвания продължиха през 90-те години. По това време взаимодействието на вятъра и леда стана предпочитано обяснение.\nПрез 2009 г. разработването на камери със закъснител позволява на изследователите да заснемат събития от наводнения на playa. По-късните технологични постижения позволиха на екипа да добави образи, предизвикани от вятър, към техния арсенал. Това им позволи значително да намалят 2700 часа или така на нетранзитно време. GPS технологията е добавена по-късно през 2013 г., за да позволи на изследователите да наблюдават повече от 6o скали. Това беше съчетано със снимане във времето, за да се види какво става.\nИзглежда, че наблюденията им противоречат на предишната теория за силен вятър и / или взаимодействие с дебел лед, „плаващи“ или „носещи“ скалите над езерното дъно.\nИ така, каква е тайната зад подвижните скали?\nС помощта на фотография със закъснение, GPS проследяване и дълго чакане екипът най-накрая успя да хване движещите се камъни на червено. Техните кадри показват, че когато езерото се пълни с плитък слой вода, то замръзва около скалите, когато температурата е достатъчно студена. През деня слънчевата топлина частично топи този леден слой, който след това се разпада на листове. Тези платна, задвижвани от вятъра, буквално булдозират скалите около дъното на долината. След като целият лед се разтопи и водата се изпари, камъните се оставят още веднъж да седят и да чакат. Единственото доказателство за цялото събитие са мистериозните следи след тях.\nТова, което също е невероятно, е, че скалите се движат, без да са необходими много силни ветрове. Ледените шлепове също са изненадващо тънки, на моменти само с дебелина на стъклена равнина. Тези листове, заедно със скалите, се движат от вятъра, понякога до пет метра в минута. Това е невероятно 0,3 км / ч. Доказано е дори, че някои от скалите се движат нагоре 224 метра по време на периодите на наблюдение. Удивително за камък.\nИзточници: СКРИППОВЕ, ФактиC, Скептоид\nВИЖТЕ СЪЩО: Новото състояние на материята може да разреши 30-годишната мистерия на стъклото\nГледай видеото: Вътрешни светове, Външни светове - Част 1 - Акаша Inner Worlds, Outer Worlds Part 1 Akasha (Юни 2021).\nCopyright 2021 \_ Бизнес и интернет софтуер \_ Изследователите разбиват тайната на движещите се скали на Долината на смъртта


Книга за четене. Заети библиотечни единици 2 800 за дома, ползвани в читалня 424 единици, ползвали компютри 6 140 посетителя\nБиблиотечна и информационна дейност .\nКултурна дейност .\nХудожествено - любителско\nАдминистративно - стопанска\nН.Ч. „ПРОБУДА-1910” С.АЛЕКОВО, УЛ. “АЛЕКО КОНСТАНТИНОВ” №45, ОБЩ.АЛФАТАР, ОБЛ.СИЛИСТРА, Е-mail:probudaalekovo@abv.bg, ТЕЛ:0878683337\nЗА ДЕЙНОСТТА НА Н.Ч. „ПРОБУДА-1910” ПРЕЗ 2016ГОДИНА\nНЧ „Пробуда-1910” изпраща календарната 2016 година със съзнанието, че алековската общност се е обогатила духовно и жителите са станали по-мъдри. Годината бе изпълнена с привлекателни, духовно богати събития и срещи за жителите, и гостите на Алеково. Заплануваните събития в „ План 2016” се реализираха с желания и упорит труд. За разлика от други години през тази 2016 изявите на самодейните групи не са много, но за сметка на количеството постиженията са високи. През цялата година сме се старали да предоставяме на посетителите и жителите на Алеково приятна и забавна атмосфера, за да се чувстват обичани, необходими, полезни и уважавани от цялото общество. Стараем се според възможностите ни да възпитаваме децата и създаваме у тях чувства за отговорност и значимост.\nБиблиотечна и информационна дейност. Тази година подписахме споразумение за сътрудничество и продължаваме да работим с фондация „Глобални библиотеки - България”. Направихме и регистрация на читалищната библиотека в Министерството на културата по изискванията за вписване в регистъра на обществените библиотеки. През годината отстранихме 492 тома физически амортизирана от материални щети/изгнила от влага/ литература. В момента разполагаме с 9 701 тома, като за 2016 г. сме набавили 25 тома от дарения.\nБиблиотеката има 86 читателя. Под 14 години-18 и над 14 години-68. Стараем се на всеки потребител , ползвал компютър да предложим подходяща книга за четене. Заети библиотечни единици – 2 800 за дома, ползвани в читалня – 424 единици, ползвали компютри – 6 140 посетителя.\nДейността на библиотеката е съвместна с културната дейност и за това е изложено по-долу.\nГордеем се с нашият „Музей” и не пропускаме да поканим посетителите на читалището, и Алеково да го разгледат. Поддържаме музейната сбирка с автентични експонати от изминалият бит и култура на Алеково. Бяхме си поставили задачата да съберем от дарители интересни експонати, за да я обогатим. Всеки предмет, който прибавим към музейната сбирка е ценен, защото по време на работата ни се оказва, че имаме необходимост от него, най-вече когато пресъздаваме обичай и сцени от миналото. Надяваме се, че през 2017 год. ще продължим с тази задача. При състоянието на сградата и залата, където се помещава музейната сбирка поддържането на необходимият климат и хигиена е трудно. Върху експонатите пада мазилка, при обилни дъждове тъканите се мокрят и изискват особена и навременна грижа.\nКултурна дейност. Годината бе богата на културни събития. Освен заплануваните, проведохме и спонтанни, както изяви на сцени, гостувания и посрещане на гости, отбелязване на граждански и църковни празници. Спазихме традицията всеки месец да разглеждаме определени теми с възрастните посетители на читалището. През 2016 наши приятели - здравни специалисти всяка сряда след дамски клуб „Усмивки” изнасяха теми на здравна тематика по лесен и достъпен метод /чрез презентации/ на поканените граждани от местната общност.\nЩе представя по-главните събития през изтеклата календарна година.\nЯнуари: „Патриотизма на Христо Ботев в неговото творчество” –литературна вечер и изложба; Бабин ден с традиционното шествие из селото. Общоселско увеселение за „Дядов ден”.\nФевруари: Петльов ден - празник за момчетата, литературно-музикално тържество;Трифонов ден” по алековски; За „Св. Валентин” пред посетителите в читалището бе изнесена беседа на тема „Да раздаваме духовна любов”; Литературно-музикално тържество и изложба за Васил Левски; работилница за изработване на мартеници и изложба в фоайето на читалището.\nМарт: „Ден на самодееца”заедно с пенсионерите в пенсионерския клуб; Тържество на 3-ти март с представяне на сцени от романа „Под игото” и тържествен рецитал от участниците в кръжока по художествено слово, поднасяне на венци пред паметника в центъра ; Кукери огласиха Алеково със звънците си на Заговезни; „Тодоровден” на 19 март с традиционните кушии и награди; пролетно общоселско увеселениена 22.03.\nАприл: Шоу „Ще се смеем на сцената”- в банкетната зала; Лазаруване от девойките; децата подредиха изложба от боядисани яйца; активно се включихме в почистването на читалището, площите около читалището и парка.\nМай: В „Деня на библиотекаря” нашите гости ни четоха на глас, а това бяха децата от училището „Отец Паисий”в Алеково със своите учители; проведохме младежка футболна среща Алеково-Бистра; 24 май – състезание за най-красиво изписана азбука.\nЮни: Детско шоу за деня на детето в читалището - карнавал; ден на селото – общоселско увеселение с оркестър; „Билки за здраве” - бране и изложба от билки; Единадесети фолклорен събор „Алеково пее песните на Димитрина Кунева” с участието на 30 фолклорни групи и много индивидуални изпълнения.\nЮли: Откриване на жътвата – автентичен обичай.\nАвгуст: „Ден на градинаря” с изложба и награди; Калина Малина в парка; Младежко състезание по тенис в читалището.\nСептември: На раздумка в парка, в навечерието на „Деня на съединението”; Дискусия за независимостта на България на 22.09. в пенсионерският клуб.\nНоември: Празник на читалището – 106 години, изложба, литературно-музикална програма и младежко увеселение; „Ден на християнското семейство” в ПК.\nДекември: Отвори врати работилницата за коледно-новогодишни картички и украса; Изложба за „Никулден” от рибни ястия. Игнажденска седянка и Коледно-новогодишно тържество увеселение.\nПрез годината читалището има изяви на сцени в общината, областите Силистра, Добрич и Търговище. ПК „Димитрина Кунева” завоюва трето място в Силистра на пролетно надпяване; ГСП „Нежни чувства” участва във фестивал за стари градски песни „Подари ми море” Крапец, където спечели специалната награда за артистично сценично поведение и костюми; „Фестивал на мъжка песен” в Ситово; фолклорните групи участваха във фолклорен събор „Алфатарски багри”; ЖПФ „Сладкопойна чучулига” и ГАТ „Алековска плетеница” изненадаха зрителите и престижното жури с председател проф. Петър Крумов на регионален фолклорен събор „Текето-2016” със стойностните автентични изпълнения, наградите са първа, специална и трета за ГАТ в парични измерения; „Добруджански събор Град Тервел”; Водица, Търговище жури с председател академик Досев оцени ЖПФ „Сладкопойна чучулига” – златен медал, дует „Алековски славеи” – златен медал, солово изпълнение Мариянка Радева – златен медал. ГАТ „Алековска плетеница” – сребърен медал и за стойностно участие на читалище „Пробуда-1910” специалната награда на фолклорният фестивал „С хоро и песен във Водица всяка есен”. Организирахме лятна екскурзия за децата-самодейци до град Балчик и Каварна.\nХудожествено-любителско творчество. През 2016 година работиха следните кръжоци и групи: КХС- 10 деца, , балет”ШОК”- 6 деца, К „Веселите готвачи”-10 деца, КИИ- 9 деца, К „Млад приятел на книгата и компютъра”- 8 деца,\nВъзрастни: КХС – 12 участника; К „Краезнание” – 10; К „Всичко знам и мога” – 15; ГСП ”Нежни чувства”-11, СФГ”Димитрина Кунева”-18 участника; ;ГАТ „Алековска плетеница” – 10; ЖПФ „Сладкопойна чучулига” -14; МПГ – 10 мъже;\nДК ”Усмивки”- 10 дами; Спортен клуб – младежи.\nСоциалната дейност . Проведохме три големи благотворителни кампании като събирахме и раздавахме дрехи, обувки, учебни пособия. Кръжока „Веселите готвачи” получаваше продукти, дарени от спомоществователи за своята дейност през цялата година.\nОрганизационна дейност. Стараем се да работим в екип и работата се върши според компетентността на Читалищното настоятелство под наблюдението на Проверителната комисия. Документацията се води надлежно от Секретаря, който своевременно информира Настоятелството за вземане на решения и подготвя покани, обяви и сценарии за предстоящите събитията. Библиотекаря взема дейно участие във всички изяви и събития на читалището. Много добре комуникира със самодейците и жителите на Алеково. Тази година проведохме Общо отчетно-изборно събрание на 18 март. Настоятелството има 5 заседания.\nМетодична дейност. Председателя, Секретаря и библиотекаря сме вземали участия в обучения, организирани от РЕКИЦ Силистра. Посещавани са редовно работните срещите на читалищата в Общината. Йорданка Георгиева и Нели Иванова взеха участие в семинара, организиран от РЕКИЦ Силистра и Варна в град Варна в края на месец ноември на тема\n„ Мисия - читалища ” и в Национален форум „Глобални библиотеки – България” в София. Изпратихме формуляр за допълваща субсидирана бройка към МК, като акцентирахме за работа с малцинството и ФС „Димитрина Кунева”, подготвихме документация за кандидатстване по Мярка 7.2 - „Програма за развитие на селските райони” за ремонт на читалищната сграда – но не успяхме да кандидатстваме, защото не покриваме изискванията за брой жители в Алеково.\nАдминистративно-стопанска дейност. Имаме субсидирани 3 бройки, които са заети по трудови договори. Стараем се да поддържаме добра хигиена в сградата и около сградата. Многократно ползваме помощта на доброволци и спомоществователи. Отопляваме една зала с твърдо гориво, където са компютрите, провеждаме репетиции и кръжочни форми през студените месеци в същата зала.\nТози Отчетен доклад за дейността на Н.Ч. „ Пробуда-1910” през 2016 година е одобрен от Читалищното настоятелство на 17.12.2016г. с Протокол №108, Решение №1 и допълнен до 31.12.16., след което на заседание на Читалищното настоятелство е представен по Протокол № 109/31.01.2017г. с Решение№4.


Botevgrad.com :: Балкан: в сряда с белгийци в Ботевград, в неделя гостува в Самоков (Новини, Спорт)\nБалкан: в сряда с белгийци в Ботевград, в неделя гостува в Самоков\nДо края на тази седмица на мъжкия баскетболен отбор на Балкан му предстят още два мача. Единият е утре - сряда, 6 декември от 18.30 ч. срещу белгийския Бейзик Фит от Брюксел. Това е последна среща от група Д на турнира за Купата на ФИБА Европа и е без значение за класирането на двата тима.\nДори и да спечели, Балкан ще остане на последното четвърто място в групата, тъй като досега няма нито един успех. А тимът от столицата на Белгия е твърдо трети, тъй като спечели два домакински мача - първия над Балкан с 81-78, вторият над унгарския Кьорменд. с 86-64.\nЗа разлика от първата среща в Брюксел, за Балкан няма да играе заради контузия най-добрият тогава Брандън Фортънбъри. А в Бейзик Фит се завръща полякът с белгийски паспорт Александър Лиходжиевски, тимът се подсили и с американския шутинг гард Майк Смит, благодарение на когото бе постигната победата над Кьорменд. В другата среща от група Д лидерът Керавнос посреща в Кипър втория Егис Кьорменд. И двата тима продължават в следващата фаза на турнира.\nМного по-важен за Балкан е мачът му в неделя, 10 декември от 9 кръг на НБЛ. Тогава от 18.30 ч. зелените ще гостуват на Рилски спортист. И след първото поражение, което записаха в събота у дома срещу Левски 2014, ще се опитат да заличат неприятните усещания от твърде неубедителното им представяне.\nбалкан бейзик фит брюксел арена ботевград фиба\nТака е Рафа, важно е да биете, иначе още по-големи подигравки ще има за срамният евросезон! Но и в двата случая ще се помни, толкова бой подред Балкан отдавна не е ял! И тезата - в България поне сме добре издиша, видя се. Балона се спука! И въобще време е за някаква победа, че иначе всичките надути приказки тук отидоха на майната си! И да ме прощаваш Рафа ама пак говориш за номер 1, смешно е. Приказките ти приличат на презастраховка ако паднете от Самоков, ей така, за всеки случай, че то нали ви казах, че не е важен мача. А Самоково са по-добри и ти си го знаеш.\nАбе при този бюджет толкова секс си е нещо между мазохизъм и самозадоволяване.\nСтранно някой защо не гледа класирането преди да говори или поне да замълчи\nкласирането показва 6ти в България. Май месец, вие си знаете...там ви е мястото.\n№5 Плужек тульовски, а престани вече, шести та шести. Твоя отбор на кое място завърши?


Горнооряховчани обвиняват в незаконна сеч Държавното горско стопанство | Янтра ДНЕС live\nГорнооряховчани обвиняват в незаконна сеч Държавното горско стопанство\nПубликувано на ср, 27 Февр. 2019\nЖители на Г. Оряховица алармират за незаконно изсичане на десетки дървета в боровата гора под местността „Камъка”. „Когато отидох вчера видях една безобразна сеч. Колкото и да не разбирам е очевадно, че тази сеч е за да се облагодетелстват определени фирми, но след тях остава една гола поляна”, разказа за „Янтра ДНЕС” Милчо Милев от Г. Оряховица, сигнализирал за проблема. Веднага потърсил контакт с инж. Йордан Бобонков – директор на ДГС „Болярка”, който обяснил, че по закон е позволено изсичането на 10-15 % от площта, тъй като се извършва оздравителна сеч.\n„Като дойдоха на място на проверка попитах инж. Бобонков как изчисляват тези 15 %, защото на 5 дка виждам три дървета. Той ми отговори, че всичко е законно”, допълва Милчо Милев. Според него в гората са отрязани много немаркирани дървета. Почти изцяло изсечена е и акациева гора, която се намира наблизо.\n„Акациевите дървета се изсичат по закон, защото се възстановяват. Но покрай тях са отрязали орехи и други дървета, което се констатира и от проверяващите, които извикахме. В боровата гора, където е другата сеч, се вижда че масово са орязани големи, здрави дървета, които не са маркирана и са покрити с шума. Днес очакваме двойна проверка. Най-важното беше да спрем тази сеч, а виновните за нея да понесат отговорност“, допълва Милчо Милев. Според него разреждането на боровата гора цели останалите разредени дървета да пострадат от атмосферните условия и след време да остане голя поляна, която да послужи на нуждите на някоя голяма фирма. За случая е сигнализиран кмета на Г. Оряховица инж. Добромир Добрев, както и Районната прокуратура.\nПри опит да се свържем за отговор с инж. Йордан Бобонков се оказа, че той е в отпуск. „Лично присъствах на място, за да се запозная със сигнала. Днес има работна група от Регионалната инспекция и очаквам информация от тях. Това, което видяхме вчера е, че няма нищо незаконно, има просто недоволство от страна на граждани, че извършваме видовете сеч по годишен план. 10-15% е разрешителният режим за иглолистните насъжденя, на които сме работили“, заяви инж. Надко Найденов, заместник-директор на ДГС „Болярка”.\nПо повод сигнала за изсичането на дървета, кметът на Г. Оряховица инж. Добромир Добрев е изпратил писмо до директора на ДГС. В него градоначалникът пише, че мястото е емблематично за горнооряховчани и никога до сега не е позволявано да се извършва сеч в този район. „Аз като кмет, заявявам твърдата си позиция и заставам зад моите съграждани в искането им да спре изсичането на дървета в този район. Настоявам, в бъдеще при предприемане на подобен род действия, предварително това да бъде обсъждано с ръководството на Общината и гражданите на Г. Оряховица“, пише в писмото си инж. Добрев.\nАпаши масово пълнят ключалки на врати с лепило или силикон\nКатастрофа затруднява движението към Горна Оряховица през Арбанаси\nПуснаха сигнал до прокуратурата срещу строеж на жилищен блок


Хороскоп за Зодия Риби през месец Ноември 2021 | Talkuvam.bg\n12. Риби – месечен хороскоп за Ноември 2021\nМесец Ноември за представителите на зодия Риби ще донесе полъха на есента и носталгията.\nНякои стари приятели ще им се обадят и ще допринесат за успеха на отлагано начинание.\nРибите, които имат собствен бизнес, ще сключат нови и много изгодни договори. Възможно да сменят и част от дейността си.\nСемейните Риби добре е да планират малка почивка. Да се пазят от интриги.\nНесемейните ще започнат да гледат по-сериозно на връзките си. Много от тях ще изживеят романтични мигове.\nНякои Риби ще имат възможност да пътуват извън страната по ангажименти, които не са очаквали.\nЗдравето на Рибите ще зависи от тях и способността им да планират времето си.


Готвач - топла кухня - Агенция за подбор на персонал - София Варна Пловдив Бургас Стара Загора Русе Велико Търново\nГотвач – топла кухня\nмай 10, 2021 май 10, 2021 HR Services\nТърсим за верига ресторанти с над 20 годишен опит в сферата на ресторантьорството, предлагащи вкусна храна и високо качество на обслужване, мотивиран и отговорен служител за позиция „ГОТВАЧ – ТОПЛА КУХНЯ“.\n• Конкурентно възнаграждение в размер на 1345 лв бруто;\n• Шестдневна работна седмица в режим на работа: 1-ва смяна от 9.00 до 16.00 ч; 2-ра смяна от 16.00 до 24.00 ч и междинна смяна;\n• Безплатен транспорт в рамките на града;\n• Безплатна храна;\n• Отлична възможност за професионално развитие;\n• Работа в сплотен екип от професионалисти.\n• Завършено средно специално образование и/или курс за професионална квалификация;\n• Професионален опит на подобна позиция не се изисква, но се счита за предимство.\n• Измиване и почистване на продуктите;\n• Приготвяне на ястия, съгласно утвърден рецептурник и действащи стандарти за хигиена и качество;\n• Подготовка и издаване на кухненска продукция.\nАко тази позиция представлява интерес за Вас, моля изпратете актуална автобиография не по-късно от 20 май 2021 г на info@hrservices.bg\nКонфиденциалността на предоставената информация е гарантирана съобразно ЗЗЛД и Общия регламент за защита на данните 2016/679 (ОРЗД). Само одобрените по документи кандидати ще бъдат поканени на интервю.\nготвач варна, готвач топла кухня варна\nPrevious: Previous post: Мeниджър продажби\nNext: Next post: Търговски представител\nГотвач, топла кухня и грил